Miguela Xuereb .td_uid_3_60dafb19223b1_rand.td-a-rec-img{text-align:left}.td_uid_3_60dafb19223b1_rand.td-a-rec-img img{margin:0 auto 0 0} Iż-żagħżugħ li nqatel il-Marsa fil-bidu ta' dax-xahar miet minħabba argument fuq flixkin whisky. Iċ-ċittadin mill-Ghana Amo Frank Kwaku, ta' 25 sena, kien lura l-qorti wara li diġa tressaq fejn kien wieġeb mhux ħati li qatel lil Isaac Kwabena Kyere ta' 23 sena. Fil-Qorti ħareġ kif l-allegat qattiel ippanikja u beda jgħajjat "kif nista' ngħix? qtiltu!" Miguela Xuereb Il-każ seħħ għall-ħabta tal-10pm, meta inqala' argument bejn Kwaku u Kyere fi Triq it-Tiġrija. Meta marru l-Pulizija fuq il-post, sabu li Kyere qala' daqqiet ta' sikkina waqt l-argument u nstab f'għadira demm, mixħut wiċċu 'l fuq mitluf minn sensih. Aqra iżjed hawn Żagħżugħ jinqatel b'daqqiet ta' sikkina fil-Marsa Issejħet ambulanza għall-vittma, iżda hu tilef ħajtu ftit minuti wara. Fuq il-post kien hemm żewġ ċittadini Afrikani, li spjegaw x'raw. Huma qalu li l-vittma u l-aggressur kienu qed jiġġieldu iżjed kmieni dwar flixkun whisky. Iktar tard dak il-lejl, wieħed minn dawn li ra x'ġara wera ritratt lill-Pulizija tal-allegat qattiel u ħadhom id-dar tiegħu fil-Marsa. Wieħed mix-xhieda spjega kif l-akkużat u l-vittma kienu qed jargumentaw fuq min kellu jġib flixkun whisky meta marru għand ix-xhieda. Meta eskalat il-ġlieda, il-vittma qabad sikkina qisu biex jhedded lill-akkużat. Ix-xhieda qal li hu kien moħħu fit-tisjir, għax kellu l-ġuħ. Qal kif stieden lill-vittma biex jibqa' u jiekol, imma insista li jitlaq lejn id-dar. Ix-xhieda mbagħad qal kif ra lit-tnejn jagħtu d-daqqiet tal-ponn lil xulxin u jitkellmu ħażin fit-triq. Hu mar biex jintervjeni, meta l-akkużat qabad stikka. Ix-xhieda qalilhom biex jieqfu, imma f'daqqa waħda ra lil Kyere jaqa' mal-art. Hu spjega li ra d-demm u li l-akkużat qasam it-triq u telaq. Fl-aħħar il-Pulizija raw lis-suspettat jistaħba fuq saqaf fil-viċin wara li ġera fuq il-bjut. Ir-raġel wara wassal lill-investigaturi f'diversi postijiet fejn kien ħalla l-ħwejjeġ imċappsa bid-demm tiegħu. Is-sikkina allegatament użata fid-daqqiet ta' sikkina ġiet irkuprata minn post bil-ħaxix fil-Marsa. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_4_60dafb19226ad_rand.td-a-rec-img{text-align:left}.td_uid_4_60dafb19226ad_rand.td-a-rec-img img{margin:0 auto 0 0}